หุ้นปิดเช้าบวก 2.18 จุด
ดัชนีหุ้นช่วงเช้าปิดที่ระดับ 1,093.85 จุด เพิ่มขึ้น 2.18 จุด (+0.20%) มูลค่าการซื้อขาย 13,001.73 ล้านบาท
3 ก.พ. 2555

ดัชนีหุ้นช่วงเช้าปิดที่ระดับ 1,093.85 จุด เพิ่มขึ้น 2.18 จุด (+0.20%) มูลค่าการซื้อขาย 13,001.73 ล้านบาท
นักวิเคราะห์ฯเผยตลาดหุ้นไทยเช้านี้ปรับตัวในแดนบวก แต่ไม่มากซึ่งเป็นการพักฐาน แกว่งตัวในกรอบแคบ ๆ แม้จะปรับขึ้นไปที่ระดับสูงสุดเมื่อวาน 1,097 จุด แต่หลังจากนั้นก็ทยอยลดลง ส่วนใหญ่เป็นแรงเข้าซื้อหุ้นขนาดกลาง - เล็ก โดยเฉพาะหุ้นที่เกี่ยวกับการบริโภค CPALL CPF หลังรัฐบาลปรับอัตราค่าจ้าง ขณะที่ปัจจัยต่างประเทศไร้ปัจจัยหนุน เหตุรอการประกาศตัวเลขสหรัฐ - รอผลกรีซ แต่อย่างไรก็ตาม ตลาดในช่วงบ่ายมองตลาดยังแกว่งผันผวน บวกสลับลบ พร้อมให้แนวรับ 1,087 - 1,090 จุด แนวต้าน  1,097 จุด แนะเลือกลงทุนหุ้นเป็นรายตัว
ตลาดหลักทรัพย์ปิดตลาดช่วงเช้าวันนี้ที่ระดับ 1,093.85 จุด เพิ่มขึ้น 2.18 จุด (+0.20%)มูลค่าการซื้อขาย 13,001.73 ล้านบาท  
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,097.14จุด และแตะจุดต่ำสุดของช่วงเช้าที่ระดับ 1,090.27 จุด
นายเกียรติก้อง เดโช นักกลยุทธ บล.ซีไอเอ็มบี (ประเทศไทย) กล่าวว่า ตลาดหุ้นไทยในช่วงเช้าแกว่งตัวผันผวน แม้จะอยู่ในแดนบวก โดยดัชนีค่อยๆ ปรับตัวลงหลังปรับขึ้นไปที่ระดับ 1,097 จุด ซึ่งเป็นระดับที่สูงสุดเมื่อวาน แม้จะพบแรงซื้อหุ้นขนาดกลาง - เล็ก โดยเฉพาะหุ้นที่เกี่ยวกับการบริโภค CPALL - CPF หลังรัฐบาลปรับอัตราค่าจ้างสนับสนุน 
ขณะที่ปัจจัยต่างประเทศไร้ปัจจัยหนุน เนื่องจากนักลงทุนส่วนใหญ่ รอการประกาศตัวเลขสหรัฐ ที่จะมีการประชุมในคืนนี้ ประกอบกับรอความชัดเจนในการปรับโครงสร้างหนี้กรีซ ที่จะรู้ผลภายใน 1- 2 วันนี้ก่อน จึงส่งผลให้การซื้อขายหุ้นเบาบาง 
แนวโน้มการลงทุนในช่วงบ่ายนี้ ตลาดฯคงจะแกว่งผันผวน อยู่ในลักษณะบวกสลับลบ โดยมีแนวรับที่ 1,087 - 1,090 จุด แนวต้าน 1,097 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่         
CPF      มูลค่าการซื้อขาย 925.63 ล้านบาท ปิดที่  36.50 บาท เพิ่มขึ้น 0.75 บาท  
BANPU(XD)มูลค่าการซื้อขาย 869.27 ล้านบาท ปิดที่ 608.00 บาท เพิ่มขึ้น 8.00 บาท
ADVANC   มูลค่าการซื้อขาย 704.16 ล้านบาท ปิดที่ 149.50 บาท ลดลง  1.00 บาท   
DTAC     มูลค่าการซื้อขาย 657.09 ล้านบาท ปิดที่  69.00 บาท เพิ่มขึ้น 1.75 บาท  
TMB      มูลค่าการซื้อขาย 544.53 ล้านบาท ปิดที่   1.70  บาท ลดลง 0.02 บาท